L 266/10 Jurnalul Oficial al Uniunii Europene 9.10.2010 REGULAMENTUL (UE) NR. 893/2010 AL COMISIEI din 8 octombrie 2010 de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește conținuturile maxime aplicabile reziduurilor de acequinocil, bentazon, carbendazim, ciflutrin, fenamidon, fenazaquin, flonicamid, flutriafol, imidacloprid, ioxinil, metconazol, protioconazol, tebufenozid şi tiofanat-metil din sau de pe anumite produse (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 396/2005 al Parla- mentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală şi animală pentru animale și de modificare a Directivei 91/414/CEE a Consiliului (!), în special articolul 14 alineatul (1) litera (a), întrucât: (1) Conținuturile maxime ale reziduurilor (CMR) de bentazon, carbendazim, ciflutrin, fenamidon, ioxinil şi tiofanat-metil au fost stabilite în anexa II și partea B din anexa III la Regulamentul (CE) nr. 396/2005. Conţi- nuturile maxime ale reziduurilor (CMR) de acequinocil, fenazaquin, flonicamid, flutriafol, imidacloprid, metconazol, protioconazol şi tebufenozid au fost stabilite în partea A din anexa III la Regulamentul (CE) nr. 396/2005. În contextul unei proceduri, în conformitate cu Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (?), pentru a obține autorizația de a utiliza un produs de protecție a plantelor care conține substanța activă bentazon pe porumb dulce, a fost depusă o cerere de modificare a CMR-urilor existente, în temeiul articolului 6 alineatul (1) din Regulamentul (CE) nr. 396/2005. În ceea ce priveşte substanța acequinocil, o cerere similară a fost depusă în vederea utilizării pe portocale, mandarine, piersici, struguri, roşii și vinete. În ceea ce priveşte substanța carbendazim, o cerere similară a fost depusă în vederea utilizării pe lămâi, lămâi verzi şi mandarine. În ceea ce privește substanța ciflutrin, o cerere similară a fost depusă în vederea utilizării pe dovlecei, castraveții tip cornişon, fasolea cu păstăi, mazărea cu păstăi și cartofi. În ceea ce priveşte substanța fenamidon, o cerere similară a fost depusă în vederea utilizării pe căpşuni și cucurbitacee. În ceea ce priveşte substanța fenazaquin, o cerere similară a fost depusă în vederea utilizării pe ceai. În ceea ce priveşte substanța flonicamid, o cerere similară a fost depusă în vederea utilizării pe citrice, cireşe, ardei, vinete și mazărea fără păstăi. În ceea ce privește substanța flutriafol, o cerere similară a fost depusă în vederea utilizării pe mere, banane și strugurii de vin. În ceea ce priveşte substanța imidacloprid, o cerere similară a fost depusă în vederea utilizării pe orez. În ceea ce priveşte substanța ioxinil, o cerere similară a fost depusă în vederea utilizării pe arpagic. În ceea ce privește substanța metconazol, o cerere similară a fost depusă în vederea utilizării pe cireşe, piersici, caise, semințe de bumbac, grâu și sfeclă de zahăr. În ceea ce priveşte substanța protioconazol, o cerere similară a fost depusă în vederea utilizării pe broccoli şi conopidă. În ceea ce priveşte substanța tebufenozid, o cerere similară a fost depusă în vederea utilizării pe orez. În ceea ce priveşte substanța tiofanat-metil, o cerere similară a fost depusă în vederea utilizării pe grepfruturi, portocale, lămâi, lămâi verzi şi mandarine. În conformitate cu articolul 8 din Regulamentul (CE) nr. 396/2005, aceste cereri au fost evaluate de statele membre în cauză, iar rapoartele de evaluare au fost înaintate Comisiei. Autoritatea Europeană pentru Siguranţa Alimentară, denumită în continuare „autoritatea”, a evaluat cererile şi rapoartele de evaluare, analizând în special riscurile pentru consumator şi, după caz, pentru animale şi a emis avize motivate cu privire la CMR-urile propuse (?). Autoritatea a înaintat aceste avize Comisiei şi statelor membre şi le-a pus la dispoziția publicului. În avizele sale motivate, autoritatea a concluzionat că toate cerințele referitoare la date au fost îndeplinite și că modificările CMR-urilor solicitate de autorii cererilor sunt admisibile în ceea ce priveşte siguranța consuma- torilor, pe baza unei evaluări a expunerii consumatorilor pentru 27 de grupuri specifice de consumatori din Europa. S-a ținut cont de cele mai recente informații privind proprietățile toxicologice ale substanțelor. Nici expunerea pe toată durata vieții la aceste substanțe prin consumul tuturor produselor alimentare care ar putea conține substanţele respective, nici expunerea pe termen scurt ca urmare a unui consum foarte ridicat de culturi relevante nu indică existența unui risc de depășire a dozei zilnice admise (DZA) sau a dozei acute de referință (DAR). Pe baza avizelor motivate ale autorității și ținând seama de factorii relevanți pentru contextul în cauză, modifi- cările adecvate ale CMR-urilor îndeplinesc cerințele arti- colului 14 alineatul (2) din Regulamentul (CE) nr. 396/2005. Prin urmare, Regulamentul (CE) nr. 396/2005 ar trebui modificat în consecință. Măsurile prevăzute în prezentul regulament sunt conforme cu avizul Comitetului permanent pentru lanțul alimentar şi sănătatea animală și nu au întâmpinat nicio opoziție din partea Parlamentului European sau a Consiliului,